Na podlagi 35. člena Zakona o zavodih (Uradni list RS - stari, št. 12/91, Uradni list RS/I, št. 17/91 - ZUDE, Uradni list RS, št. 55/92 - ZVDK, 13/93, 66/93, 66/93, 45/94 - odl. US, 8/96, 31/00 - ZP-L, 36/00 - ZPDZC, 127/06 - ZJZP), 58. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj) in sklepa Sveta zavoda Vrtec Nova Gorica, z dne 23.5.2019, Svet zavoda Vrtec Nova Gorica, Kidričeva ul. 34c, 5000 Nova Gorica razpisuje delovno mesto

RAVNATELJA/RAVNATELJICE

Kandidat/-ka mora za imenovanje na funkcijo ravnatelja izpolnjevati pogoje v skladu s prvim odstavkom 53. in 107.a člena Zakona o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718) – UPB5, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999) in [49/16 – popr.](http://www.uradni-list.si/1/objava.jsp?sop=2016-21-2169)) in 40. člena Zakona o Vrtcih  (Uradni list RS, št. [100/05](http://www.uradni-list.si/1/objava.jsp?sop=2005-01-4349) – UPB2, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO in [55/17](http://www.uradni-list.si/1/objava.jsp?sop=2017-01-2525)), in sicer:

* + - * Izpolnjuje pogoje za vzgojitelja ali svetovalnega delavca - ima najmanj izobrazbo, pridobljeno po študijskem programu za pridobitev izobrazbe najmanj prve stopnje, oziroma raven izobrazbe, pridobljene po študijskem programu, ki v skladu z zakonom ustreza izobrazbi najmanj prve stopnje, ustrezne smeri ali izobrazbo, pridobljeno po študijskih programih za pridobitev izobrazbe druge stopnje, oziroma raven izobrazbe, pridobljene po študijskih programih, ki v skladu z zakonom ustreza izobrazbi druge stopnje, ustrezne smeri in pedagoško izobrazbo;
* ima najmanj 5 let delovnih izkušenj v vzgoji in izobraževanju;
* ima naziv svetnik ali svetovalec oziroma najmanj 5 let naziv mentor;
* ima opravljen ravnateljski izpit.

Kandidati/ke morajo imeti pedagoške, vodstvene, organizacijske in druge sposobnosti za uspešno vodenje zavoda.

Izbrani kandidat/ka bo imenovan za dobo 5 let. Za čas mandata bo z njim/njo sklenjena pogodba o zaposlitvi na delovnem mestu ravnatelja. Predvideni začetek dela bo dne 1.11.2019.

Delo na delovnem mestu ravnatelja/ravnateljice se opravlja polni delovni čas.

Kandidati/-ke naj pisni prijavi priložijo dokazila o izpolnjevanju zahtevanih pogojev, in sicer glede:

* izobrazbe,
* naziva (svetnik ali svetovalec oziroma najmanj pet let naziv mentor),
* opravljenega strokovnega izpita,
* opravljenega ravnateljskega izpita (kandidat/-ka lahko kandidira tudi brez ravnateljskega izpita, mora pa si ga pridobiti najkasneje v enem letu po začetku mandata),
* najmanj 5 let delovnih izkušenj v vzgoji in izobraževanju – (fotokopija delovne knjižice ali izpisek iz ZPIZ oz. drugo ustrezno dokazilo o delovnih izkušnjah na področju vzgoje in izobraževanja),
* nekaznovanosti (potrdilo iz kazenske evidence, ki ga izda Ministrstvo za pravosodje, da kandidat/-ka ni bil/a pravnomočno obsojen/a zaradi naklepnega kaznivega dejanja, ki se preganja po uradni dolžnosti, na nepogojno kazen zapora v trajanju več kot šest mesecev in ni bil/-a pravnomočno obsojen/-a zaradi kaznivega dejanja zoper spolno nedotakljivost, ki ne sme biti starejše od 1 meseca) in
* potrdilo pristojnega sodišča, da kandidat/ka ni v kazenskem postopku zaradi kaznivih dejanj iz prejšnje alineje, ki ne sme biti starejše od 1 meseca.

Kandidati/-ke morajo v skladu z 58. členom ZOFVI prijavi priložiti program vodenja zavoda za mandatno obdobje, lahko pa priložijo tudi kratek življenjepis z opisom dosedanjih delovnih izkušenj.

Pisne prijave z vsemi zahtevanimi dokazili in prilogami naj kandidati/-ke pošljejo najkasneje do 5.7.2019 v zaprti ovojnici, na naslov:

**SVET ZAVODA Vrtec Nova Gorica,**

**Kidričeva ul. 34c,**

**5000 Nova Gorica,**

**z oznako “Prijava na razpis za ravnatelja – NE ODPIRAJ”.**

Kandidati/ke bodo obveščeni o izboru v zakonitem roku. Prijava bo pravočasna, če bo oddana po pošti s priporočeno pošiljko najkasneje zadnji dan roka.